Motorverkope skop goed af in 2023Die Toyota Corolla Cross Ten spyte van stygende rentekoerse en die astronomiese pryse van nuwe voertuie, het motorverkope vir 2023 goed afgeskop. Daar is verlede maand 2 127 (5,1%) meer voertuie verkoop as in Januarie 2022, ook 1 726 (4,1%) meer voertuie as in Desember. Selfs uitvoere het met 7,5% jaar op jaar gestyg en daar is 20 536 motors in Januarie uitgevoer. Die topvyf-handelsmerke wat plaaslike verkope betref, is Toyota (12 532), Volkswagen (5 081), Suzuki (4 357), Nissan (2 927) en Hyundai (2 525). Die toptien word afgerond deur Renault (2 051), Kia (1 686), Ford (1 661), Haval (1 565) en Isuzu (1 527). Die topvyf-passasiersvoertuie, toevallig ook die enigste modelle waarvan daar meer as eenduisend eenhede verkoop is, én slegs aan die topdrie-handelsmerke behoort, lyk só: Die topses-ligtehandelsvoertuie lyk só: Nissan se Navara, wat ook in enkelkajuit beskikbaar is, het in Januarie net 351 eenhede verkoop. Ford se enkelkajuit- en superkajuitweergawes is nou beskikbaar; ek is dus oortuig daarvan dat ons volgende maand ŉ beter prentjie uit Ford se stal sal sien. Suid-Afrika het vyf groot uitvoerders en die meeste van hulle spesialiseer in een produk, byvoorbeeld BMW doen slegs die X3, Mercedes-Benz slegs die C-klas en Volkswagen slegs die Polo. Toyota is ietwat anders en vervaardig verskeie motors in hul aanleg, maar voer meestal net die Hilux uit en ŉ paar Corolla Cross- en Fortuner-modelle. Die topvyf lyk só: Terwyl ons verskeie uitdagings in Suid-Afrika het, onder meer die talle rentekoersverhogings en logistieke uitdagings, wil dit lyk of die meeste vervaardigers positief is dat die halfgeleiermikroskyfiekrisis iets van die verlede is en hulle weer goeie toevoer van onderdele kan geniet. Indien dit kan gebeur, is die volgende uitdaging verskeping, maar verskeie vervaardigers voer allerhande planne in die mou om dié uitdaging die hoof te bied.